Idriss Déby

Den Idriss Déby (Arabesch: دريس ديبي), gebuer den 18. Juni 1952 zu Berdoba, a gestuerwen den 20. Abrëll 2021 zu N'Djaména, war en Offizéier a Staatsmann aus dem Tschad. Hie war zanter 1990 bis zu sengem Doud Staatspresident vum Land.

Hie koum mat Hëllef vu Frankräich un d'Muecht, andeems en den Hissène Habré vun der Spëtzt vum Land verdriwwen huet. 1992 gouf hien offiziell zum President vun der Republik Tschad ernannt. Bei de Presidentewale vun 1996, 2001, 2006, 2011, 2016 an 2021 gouf hien allkéiers erëmgewielt.

Vun 2016 bis 2017 war hien zousätzlech President vun der Afrikanescher Unioun.

2020 gouf den Déby zum Marschall ernannt, nodeems en eng Offensiv géint Djihadiste gewonnen hat. E puer Méint dono, just nodeems e fir d'fënneft erëmgewielt gouf, gouf en op der Front bei enger géignerescher Offensiv déidlech blesséiert.

Ee vu senge Bouwen, de Generol Mahamat Idriss Déby huet direkt dono d'Spëtzt vum Conseil militaire de transition iwwerholl.

Um Spaweck

Kategorie:Gebuer 1952
Kategorie:Gestuerwen 2021
Kategorie:Presidente vum Tschad
Kategorie:Offizéier